***Абытов Б.К. тарых илимдеринин доктору, профессор, ОшМЮИнин проректору***

**“ЖУСУП АБДРАХМАНОВ - КЫРГЫЗСТАНДЫН БИРИНЧИ КОНСТИТУЦИЯСЫН ТҮЗҮҮЧҮЛӨРДҮН БИРИ”**

*2021-жылдын 11-февралында Кыргыз Республика­сынын Президенти Садыр Жапаров «Жусуп Абдрах­мановдун туул­ган күнүнүн 120 жылдыгын белгилөө жөнүндө» Жарлыкка кол койгон. Анда Кеңеш доо­рун­дагы кыргыз мам­лекеттүүлүгүн түзүүгө зор са­лым кошкон, чыгаан мамлекеттик, саясий ишмер Жусуп Абдрахмановдун 120 жылдыгын улуттук масштабда, жогорку деңгээлде майрамдоо, тиеше­лүү иш-чараларды уюштуруу сунуш­тал­ган. Жакын­да, 5-мартта биздин Ош мамлекеттик юридикалык институтунда Президенттин Жарлы­гы­на ыла­йык* ***«Жусуп Абдрах­­манов жана Кыргызстандын бирин­­чи Конституциясы»*** *- аттуу сту­дент­­тер менен ОПК биргелешкен чөлкөмдүк илимий-практи­калык кон­фе­­рен­ция өткөрүлдү. Конференцияда Жусуп Абдрахма­нов – Кеңеш доорундагы кыргыз мамлекетин негиз­дөө­­чү­лөр­дүн бири, анын ишмердүүлүгү, көөнөргүс руханий мурастары жана алар­дын азыркылар үчүн маани-маңызы. Кыргызстандын биринчи Конституция­сы: жазылуу жараяны, кабыл алынышы, анын саясий, укуктук жана тары­хый мааниси сыяктуу багыттарда кеңири пикир алмашуу болду. Бул макала, ошол конференцияга сунушталып, зор кызыгууну жана талкууну жараткан или­мий баяндамалардын бири.*

Биз тарыхчылар эгемендүүлүк жылдары негизинен, алгачкы Өкмөт баш­чы­быз Жусуп Абдархмановдун саясий, социалдык-экономикалык ишмердүү­лү­гү­нө көбүрөөк көңүл бөлүп, анын кыргыз эли, мамлекети үчүн кылган да­гы бир маанилүү ишмердүүлүгү көмүскөдө калып кеткен. Ал Жусуп Абдрах­ма­нов­дун кыргыз элинин мамлекеттүүлүгүнүн уңгусун түз­гөн **расмий, мый­зам­­дык документтерди** иштеп чыгуудагы ишмердүүлүгү. Эң башкысы, ал Кыргыз Автономиялуу Советтик Социалисттик Республика­сы­нын тү­зү­лү­шү туу­ралуу **Декла­ра­циянын,** Кыргыз АССРинин класси­ка­лык бирин­чи **Конс­ти­туциясынын** долбоор­лорун даярдоо, талкуу­лоо жана кабыл алуусуна, мам­ле­кет­тик мекемелердеги иш кагаздарды улуттук тилге өткөрүү боюнча (коренизации) комиссиянын негизгижоболорундаярдап, кабыл алуудажи­гер­­дүү, иштиктүү жана натыйжалуу катышкан, кыргыз элинин чыгаан уул­дарынын бири.

Мындай ишмердүүлүккө анын ээлеген кызмат орду да түрткү болгону шек-сиз. Жусуп Абдрахманов 23 жашында Туркестан АССРинин БАК Президиу­му­­­­нун мүчөсү, жооптуу катчысы, Кыргыз автономиялуу областынын Рево­лю­­­циялык комитетинин мүчөсү, 24 жашында Кыргыз областтык партиялык бюронун жоопту катчысы, областтык Аткаруу коми­те­­тинин төрагасынын орун басары, 25 жашында Кыргыз ССРинин тү­зү­лү­шү тууралуу **Декла­ра­ция­­нын** жана биринчи **Конституциясынынын** долбоорун даярдоо комис­сия­­сы­нын мүчөсү, 26 жашында Кыргыз АССРинин биринчи Өкмөт башчысы – Эл Комисарлар Кеңешинин төрагасы болгон. Мына ушундай расмий кыз­мат­тары Ж.Абдрахмановду Кеңеш доорундагы кыргыз мамлекеттүүлүгүнүн уңгусун түзгөн, не­гиз­­ги, укуктук таянычы болгон Баш мыйзамды, бир топ тиешелүү мыйзамдык, актылык документтерди даярдоого түздөн-түз каты­шуу­га, алар­да элдин, улуттун, кыргыз мамлекети­нин кызык­чы­лыгын коргоо милдеткер кылган десек болот.

Биз ошол Кыргыз АССРинин биринчи Конституциясынын баардык дол­боор­­­лорунун тексттерин баштан аякка кимдер, качан, кантип даярдаганына байла­ныштуу, көйгөйлүү маселени ар тараптан иликтөөгө алып, аларды так­тап, аныктап чык­тык. Экинчи максатыбыз аталган иштерге ошол кездеги кыр­гыз­дын чыгаан мамлекеттик ишмери Ж.Абдрахмановдун тиешеси бар-жо­гун иликтеп көрдүк. Тилекке каршы, азыркы учурга чейинки тарыхый, укуктук или­мий изил­­дөөлөрдө, Кыр­гызстандын классикалык маани­де­ги би­рин­чи Конс­ти­ту­циясы­нын 1926-1929-жылдары 4 долбоорун даярдап, кыргыз коомчулугунун на­зарына алып чыккан авторлор туу­ралуу маалыматтар юрист­тер арасында да, тарыхчылар ара­сында да дээрлик жокко эсе. Эң бирин­чилерден болуп биз, аспирантым Акбарали кызы Токтобүбү экөөбүз изилдей баш­та­дык*.[1]*

Негедир бул масе­леге, аталаган авторлордон башка оку­муш­туулар тарабы­нан тиеше­лүү көңүл бурулбай келген. Албетте көпчүлүк окумуш­туу­лар, не­ги­зи­нен, конституциона­лист-юристтер рес­пуб­ликанын биринчи Конс­ти­ту­ция­­сынын мазмуну, юридика­лык маа­ниси, укуктук негизи, жалпы жобо­лору, ага ылайык мамлекеттик түзү­лүшү, башкаруу формасы, бийлик бутактары жөнүндө көп жазыш­каны кашкайган чындык. Бирок, алар өлкөбүздүн би­рин­чи, андан кийинки Конституциялары­нын даярда­луу тарыхын, конституция­лык комис­сия­лардын, кеңешмелердин курамын такташып, андай маселелерге көнүл бур­ган эмес. Ошол конститу­ция­лардын маани-маңызы үчүн кимдер жооптуу экен­­дигин чагылдырышкан эмес. Ырасында, буга байла­ныш­кан бир топ көйгөй­лөр, кы­зык­туу маселелер бар. Биз алдыбызга койгон максатка ыла­йык, төмөнкү­дөй мүнөз­дө карадык:

* ***Кыргызстандын биринчи Баш мыйзамын иштеп чыгуу боюнча конс­­титуциялык комиссия качан, кандай орган тарабынан түзүл­гөн?***
* ***Чынында эле юристтердин, тарыхчылардын көңүл чордонунун сыр­тын­да калып кеткен, кыргыз элинин, мамлектинин тарыхындагы би­рин­чи клас­сика­­лык Конституциясын даярдоо вазыйпасы кимдерге тап­шы-рылган, ошол ко­мис­сиянын персоналдык толук курамын аныктоо?***
* ***Биринчи Баш мыйзамды даярдаган конституциялык комиссиянын кура­мы­на кир­ген мүчөлөр кандай кыз­мат­тагы адамдар болушкан?***
* ***Ошол биринчи конституциялык комиссиянын курамында, кыргыз эли­­нин чыгаан уулдары, улут­тук мамлекетибиздин кызыкчылыгын корго­гон ну­кура кыр­гыз­дар бол­­гонбу, болсо алар кимдер эле?***
* ***Биринчи Конститиуцияны даярдаган атайын комиссиянын кура­мын­да мамлекеттик, конституциялык түзүлуш боюнча адис юрист­тер болгонбу же жокбу?***
* ***Кыргызстандын биринчи Конституциясын иштеп чыгууга боль­ше­виктер партиясынын Кыргыз обкомунун, республиканын ЭКК жетекчи­лери катыш­кан­бы?*** ж.б. маселелер.

Биз көтөргөн маселелердин изилдениши, алардын аныкталышы чынды­гын­да, азыркы муун үчүн эле эмес, элибиздин улуу муундагылары үчүн да абдан олуттуу да кызыктуу да экендиги талашсыз. Анткени, кыргыз эли Ке­ңеш бийлигинин тү­зү­­лүшү аркылуу, ошол доордун башталышында РСФСР­дин курамында КАО, Кыргыз АССРи катары өз улуттук автономиялык мам­ле­кетине ээ болгондугу белгилүү. **Улуттук мамле­ке­тине ээ болуу жо­лун­­да республика­нын өздүк Баш мыйзамынын иштелип чыгы­шы, даяр­да­лышы, анын кабыл алынышы зарыл болгондугу талашсыз.** Ошондон улам, Кыргыз Автономиялык Облусунун жогорку бийликтеринин чөйрө­сүн­дө, РСФСРдин Борбордук Аткаруу Комитетинин алдында ошол **кыргыздар­дын Конс­титу­ция­сынын долбоорун ким, кантип даярдайт?** - деген маселе турган. **Кыргыздар өз күчү, өз мүмкүнчүлүгү менен республиканын Баш мый­замы­нын долбоорун даяр­­дай алабы? Республи­канын Конституция­сын иштеп чыгуу боюнча би­рин­чи комиссиянын курамына ким­дерди сунуштоого болот?** – деген курч ма­се­лелер тур­ган. Ошондуктан биз үчүн булар эң маанилүү маселелерден болуп эсептелет.

Биз архивдик документтерди, маанилүү булактарды, ар түрдүү материал­дар­­ды изилдеп чыгып, алгачкы Конституцияны иштеп чыгуу боюн­ча бирин­чи конс­ти­туциялык комиссиянын курамы качан түзү­лүп, ага кимдер кирген­дигин анык­тай алдык. Ошентип, бул багыттагы биринчи кадам качан баш­тал­га­нын тактай­лы. Ал иш 1926-жылдын 25-февралында башталган. 26-феврал­да Бүткүл Россиялык Борбордук аткаруу комитети (БРБАК) Кыргыз Автоно­миялуу Областын Авто­номиялык Республика катары кайра түзүү чечи­­­мин кабыл алган. Ошол күнү Кыргыз Областтык аткаруу коми­те­ти неги­зинен эки та­ры­­хый, саясий, ук­ук­тук мааниге ээ до­ку­ментти даярдоо мил­дет­тен­ди­рил­­ген атайын, **5** кишиден турган комиссия түзгөн. Ал комиссияга тө­мөн­кү доку­­мент­тер­ди даяр­доо вазыйпасы жүктөл­гөн:

1. **Кыргыз Автономиялуу Советтик Социалисттик Республика­сы­нын тү­зү­лү­шү тууралуу Декла­ра­циянын долбоорун даярдоо.**
2. **Кыргыз Автономиялуу Советтик Социалисттик Республика­сы­нын Конс­­­­­ти­туциясынын долбоорун даярдоо**.*[2]*

Биринчи маселе боюнча Декларациянын долбоорун негизинен комиссия мү­чөсү Л.Авербуг даярдап, бир катар талаш-тартыш, оңдоп, түзө­түүлөр, то­лук­­­­тоолор менен кабыл алынган. Анда негизинен кыргыздардын Октябрь рево­люциясынан кийин өз мамлекеттүү­лү­гү­нө жетишкендиги баса белги­лен­ген. Бул тарыхый, саясий жана укуктук зор мааниге ээ Декларация укуктук жактан кыргыз элинин улуттук мамлекетин – Кыргыз АССРинин түзүлүшүн жарыялаган расмий документ эле. Дагы бир жагы, Декларацияда боло­чок Конституциянын негизги принциптери кыс­кача камтылган эле. Дал ошол декларациянын даярдалышына жана кабыл алынышына жаш саясатчы, мам­ле­кеттик ишмер Ж.Абдрах­манов жигер­дүү катышкан.

Аталган конституциялык комиссиянын кура­­мы дагы эки жолу толукталган:

|  |  |  |
| --- | --- | --- |
| ***1926-жылкы конституциялык***  ***комиссянын курамы*** *[3]* | ***1928-жылкы*** ***конституциялык комиссянын курамы****.[4]* | |
| ***Ж.Аб­драх­ма­нов –*** *төр­ага, Об­лас­тык Атка­руу ко­ми­­­те­­ти­нин төр­ага­сы­нын орун ба­са­р­ы*  ***И.Фатьянов -*** *Об­лас­тык Аткаруу коми­­те­­ти­нин төрагасынын орун басары­*  ***К.Абра­мов –*** *Кыр­гыз Областтык Ке­­ңеш­тин кат­чысы*  ***Л.Авербуг -*** *Кыр­гыз**обл­асттык сот­тун төр­­агасы*  ***Ман­киров -*** *Кыр­гыз Кыр­гыз**обл­асттык сот­тун төр­агасынын орун басы* |  | **А.Орозбеков *-*** *конституция­лык ко­мис­­сия­нын төр­ага­сы, Кыр­гыз Об­ласт­­тык аткаруу коми­те­тинин төр­­ага­сы;* **Ж.Абд­рах­манов-***ко­мис­­­сия­­нын төрага­сы­нын орун басары; Кыргыз АССРи­нин ЭКК төрагасы;* **И.Фатьянов** - *ко­мис­­­сия­­­нын төрагасынын орун басары, Кыр­­­гыз Об­лас­ттык аткаруу комите­ти­нин төр­ага­сы­нын орун ба­са­ры;* **К.Абрамов**- *комиссиянын мүчөсү, Кыр­гыз област­тык Кеңешинин кат­чысы;* **Л.Авербуг** - *комиссиянын мү­чө­сү, Кыр­гыз областтык сотунун төрага­сы;* **Манкиров** - *комиссиянын мүчөсү, Кыргыз облсоту­­нун төр­ага­сы­нын орун ба­са­ры;* **Зубов** – *комис­сия­нын мүчөсү, катчы;* **Ж.Саа­даев** – *ко­мис­сиянын мүчөсү, партиянын Кыр­гыз об­комунун жооп­туу кат­чысы, 1928-30-жж. Москвадагы маркс­­ изм-ленинизм курстары­нын угуучусу;* **Т.Худай­-бергенов**- *комиссиянын мү­чө­сү, Юстиция эл комиссары жана Прокурору;* **И.Те­кеев-** *ко­мис­сиянын мүчөсү, сот, про­кура­ту­ра органдары­нын жетек­чи­си, Москва­дагы юсти­ция курста­рынын угуучусу;* **С.Толе­нов** *– комиссия-нын мү­чөсү, партиянын кыргыз обкомунун мүчөсү;* **Аманбаев** - *комиссия мүчөсү;* **О.Алиев -** *ко­мис­сия­нын мү­чөсү, Кыргызстандагы “Ком­му­нист” журналы­нын редак­тору, Мос­ква­дагы ком­мунисттер университе­ти­нин угуучусу;* **С.Чонбашев** - *комиссия­нын мүчөсү, Кыр­гыз АССРи­нин Суу чар­ба баш­кар­малыгынын баш­чысы, 1927-30-жж. Москва­дагы соода акаде­мия­сынын, Эл чар­ба институ­нун аяктоочусу;* **Д.Иманов** - *комиссиянын мү­чөсү, кыргыз ал­фа­витин араб гра­фи­касынан латын графика­сына кото­руу боюнча Кыргыз АССРинин БАК комиссиясынын төр­­агасы;* **К.Тыныс­танов** – *комиссия­нын мүчөсү, Кыргыз АССРинин Эл агартуу комис­­сары;* **К.Ку­лумбаев** – *комис­сиянын мүчөсү, партиянын Кыргыз обкомунун Пиш­пек окружкомунун уюштуруу бөлүмүнүн башчысы, обкомдун мүчөсү;* **Бостенов** - *комиссиянын мү­чөсү;* **Х.Джиенбаев** - *комиссиянын мүчөсү, Колхоз­центр­дин төрага­сы;* **Д.Зулфибаев -** *комиссия­нын мүчө­сү, Кыргыз АССРинин БАК об­ласт­тык аткаруу коми­те­ти­нин жер баш­кар­малыгы­нын башчысы, Кыргыз АССРи­­ нин Эл комиссарлар Кеңешинин төр­агасынын орун баса­ры, СССР БАК мүчөсү;* **Баишев** *– комис­сиянын мүчө­сү;* **Б**.**Турсунов** - *комиссиянын мүчөсү, “Кошчу” союзунун мүчөсү;* **Б.Буранов**- *комиссиянын мүчөсү, комсомолдук ак­ти­вист, айылдык Ке­ңеш­тин төрагасы.* |
| ***1927-жылкы***  ***конституциялык комиссянын курамы*** |
| ***А.Орозбеков*** *– Кыр­гыз Об­ласт­­тык аткаруу комите­ти­нин төр­ага­сы, би­рин­чи конс­ти­ту­циялык комиссия­нын төрагасы;*  ***Ж.Абдрахманов*** *- Кыр­гыз Об­ласт­тык аткаруу коми­те­­­ти­нин төр­ага­сы­нын орун баса­ры, комиссиянын мүчө­сү;*  ***И.Фатьянов*** *- Кыр­гыз Об­ласт­­тык аткаруу комитети­нин төр­ага­сы­нын орун баса­ры, комиссия­нын мүчөсү;*  ***К.Абрамов*** *– Кыргыз об­ласт­­тык Кеңешинин катчы­сы, комис­­­ с­иянын мүчөсү;*  ***Л.Авербуг*** *- Кыргыз об­ласт­- тык сотунун төрагасы, ко­мис­­сия­нын мүчөсү*  ***Манкиров*** *– Кыргыз об­ласт­­тык сотунун төрагасынын орун ба­са­ры, комис­сия­нын мүчөсү;*  ***Зубов –*** *катчы, комиссиянын мүчө­сү.* |

Байкалып тургандай, алгачкы конс­­ти­туциялык комис­сия­сынын кура­мын­да **5** адам болсо, алардын **4 кыргыз эмес** болгон. **Ж.Абдрахманов** атайын ко­мис­сиянын алгач **төрагасы**, кийин **төраганын орун басары** катары экинчи маанилүү маселеге да активдүү катышкан.

Кыргызстандагы белгилүү юристтердин бири Р.Тургунбековдун өз эмгек­терин­де Кыргыз Автономиялык Облусу Автономиялык Республика болуп кай­ра түзүл­гөн­дөн кийин Кыргыз АССРинин Конституциясынын долбоорун даярдоого ток­тоо­суз киришкен деген көз карашын эске алышыбыз керек. Оку­муш­туу 1926-жыл­дын 14-июнундагы Кыргыз АССРин түзүүгө байла­ныш­­туу маселени даярдоо боюнча атайын комиссиянын кеңешмесинде Конс­ти­ту­циянын долбоорун иштеп чыгуу үчүн курамы **4** адамдан турган чакан комиссия түзүлгөнүн, алар 1926-жыл-дын 1-июлунда долбоорду көрсөтүшү керек экендигин жазат. Тилекке каршы, Р.Тургунбеков биринчи Конститу­ция­­ны иштеп чыгуу үчүн түзүлгөн чакан комис­сия­нын курамына кимдер кир­­генин так көрсөткөн эмес.*[5]* Архивдик документтер­ ал төрт адамдын аты-жөнүн издеген аракетибизге натыйжа берген жок. Кандай болгон учурда да, өлкөбүздүн биринчи Баш мый­замынын долбоорун иштеп чыгуу боюнча атайын комиссия түзүлгөнү чындык.

Экинчи конституциялык комиссияда баардыгы **7** адам болгон. Анткени, жогоруда көрсө­түлгөн **5** адамдан турган конституциялык комиссиянын кура­мына бир аз убакыттан кийин жаңы шай­ланган Кыр­гыз облаткаруу коми­тети­нин, кийин Кыргыз АССРинин Борбор­дук Аткаруу Комитети­нин төрага­сы **А.Ороз­беков,** ко­мис­сиянын катчысы катары **Зубов** киргизилген. Эми байкап көрүңүздөр, улуттук республика болгон Кыргыз АССР­и­­нин би­рин­чи Конституциясынын долбоорун даярдай турган **7** адам­дын **5 кыргыз улуту­нан бол­гон эмес**. Ошол кошулган **2** кыргыздын да атайын укуктук жо­гор­ку билими тургай, толук кандуу орто билими да болгон эмес. Бирок, салыштыр­ма­луу түрдө сабаттуусу, орус тилин суудай билгени жана РСФСР­дин, СССР­дин Конституциясынан, конституциялык, мамлекеттик түзүлүш, башка­руу маселелеринен кеңири кабардар болгон жалгыз кыргыз **Ж.Абдрах­манов** болгону талашсыз факт. Ушундай шартта кыр­гыз эли­нин Конс­титуция боюн­ча улуттук кызык­­чылыктары канча­лык деңгээлде корго­лоо­руна ким кепил­дик бере алат? Аталган конс­ти­туциялык комиссия мүчөлө­рү­­нүн баардыгы мам­лекеттик иш­мер­лер, ар түрдүү кызмат ээлери болуп, **мамле­кеттик, конс­ти­ту­ция­лык түзү­лүш боюн­ча адистер дээрлик жок болгон**. Албетте укук тарма­гына жа­кын эки адам болгону талашсыз, бирок алардын конститу­ция­лык түзүлүш боюнча адис экенине анча ишеним жок.

Балким ошондуктан биринчи Конституциялык комиссия мүчөлө­рү 1926-27-жылы өз алды­ларына коюлган милдетти толук аткара алышпай, өз уба­гын­да Кыргыз АССРи­нин Конституциясынын долбоорун иштеп чы­­га албай калган. Ошол себептүү алгачкы Баш мыйзамдын долбоорун тал­куу­лоо 1927-жылы болбой калган. Коюлган мил­деттин өз убагында аткарылбай калуусу­нун себептери: ***биринчиден,*** ко­мис­сия мүчөлө­рүнүн конституциялык укук мада­ния­тынын жаатында иш таж­рыйбасы бол­­гон эмес. ***Экинчиден,*** ко­мис­сия мү­чө­лө­рүнүн арасында мам­ле­кеттик, консти­ту­­ция­лык түзүлүш боюнча жана юриспруден­ция жаа­тындагы квалификациялуу адис­тер жок болгон. ***Үчүнчү­дөн,*** би­рин­чи Конституциянын долбоорун жазууда мурда мам­ле­кеттик, конс­ти­ту­ция­лык тү­зүлүш боюнча иш алып барган, жеткилик­түү дарамети, тео­рия­лык, практи­калык даярдыгы бар адистер камтылган эмес. Ошо­лордон улам, биздин көз карашыбызда, биринчи долбоор борбордогу­лар­дын, Мос­ква­нын көз карашы боюн­­ча ***“көптөгөн принципаилдуу жетиш­пестик­тер­ден, мү­­чү­лүш­­түк­төрдөн”*** улам курултайдын күн тартибине кирбей калган. Ошол себептен, биринчи Конституциянын дол­боо­ру 1927-жылдагы уюш­ту­руу курул­тайына даяр­дал­бай калган, анын ордуна 1927-29-жылдары **“Кыр­гыз АССРи­­нин мамлекет­тик түзүлүшүнүн Жобо­су”**.*[6]* негизги укуктук доку­мент болуп калган. Бул документтин даярдалышына жана кабыл алы­ны­шына да Ж.Абдрахманов жигердүү катышкан, ага анын ээлеген кызмат орду мил­дет­кер кылган.

Алгачкы Конституциянын биринчи долбоору ийгиликсиз бүткөндөн көп өтпөй конституциялык комиссиянын курамы Кыргыз АССРинин жоопкерчи­лик­түү кызматкерлери менен толукталган. Эгерде, комиссия мүчөлөрүнүн ээле­ген кыз­мат орду боюнча тартипке келтирсек, анда конституциялык ко­мис­­­сиянын курамы 3-графадагыдай тартипте болгон. Баса, бул курамды кый­ыр түрдө архивден табылган **«Протокол №1 заседании ко­миссии по рас­­смо­­тре­нию проекта до­пол­не­ний к инс­трукции по пе­ре­выборам Сове­тов о ка­те­гории лиц, под­­лежа­щих к лишению изби­ра­тельных прав, при­ме­ни­­тельно к мест­ным ус­ло­­виям в Кыргызской Автоном­ной области»** деген документ да тастыктайт. Аталган комисиянын төрагасы Ж.Аб­­драх­ма­нов, кат­чысы Лунев бол­гон.*[7]*  Бул комиссиянын курамында жогорку табли­ца­­нын 3-графасындагы аты атал­гандар толугу менен болгон.*[8]* Тегин жерден шай­лоо укугунан ажыратуу масе­ле­си атайын комиссиянын чечими менен ка­рал­ган эмес. Жаңыдан бутуна туруп келе жаткан улуттук мамлекеттин бий­лик органдарына жана кой терисин жамынган шайлоочу­лар­дын катарына кир­ген, мурдагы өз кызыкчы­лы­гы үчүн бирөөнүн эмгегин эксплуатацияла­ган­дар, эмгектенбей туруп пайда тапкандар, жеке соодагерлер, соода комис­сионер­ле­ри жана ортомчу­лары, монахтар жана диний ишмерлер, мурдагы полиция­нын агенттери, жандарм корпусунун өкүлдөрү, падышанын үй-бүлө­сүнүн жа­кын­дары, кара­телдик органдардын өкүлдөрү, мурдагы министрлер, алар­дын жолдоштору жана департаменттердин директорлору, башкы коман­да­чылар, губернатор­лор, вице-губернаторлор, уездиик, губерниялык дворян­дар­дын жол башчы­лары, өзгөчө кызматтардын чиновниктери, Туркестан крайы­нын чиновник­тери, мурдагы уезддердин жана полиция участоктору­нун башчылары, ак гвардиячылар жана алардын офицерлери, басмачылык кый­­­мылдын башчыла­ры, корбашылар, помещиктер, эс-акылынан ажыра­ган­дар шайлоо жана шай­лануу укугунан ажыратылган.*[9]* Буларды атайын консти­ту­ция­лык комиссия­нын курамындагы комиссия аныктап, конститу­ция­га сунуш кылышкан.*[10]*

Байкалып тургандай, биринчи конституциялык комиссиядан айырмаланып, аталган комиссиянын үчүнчү курамындагы **23** мүчөсүнүн **он сегизи** кыргыз, титул­дук улуттун өкүл­дөрү болушкан. Бирок, алардын ичинен **3-4** эле жогор­ку билимге ээ же атайын жо­гор­ку курс­тарды аяктагандар болгон. Дагы бир жагдай атал­ган ко­мис­сия мүчөлөрүнүн арасында атайын юридикалык жогор­ку били­ми бар адистер өтө эле аз болгон. Аталган комиссиянын курамына кыр­­гыз­дар­дан башка улуттун өкүлдөрү да кир­гизилгенин байкадыңыздар. Алар сла­вян ж.б. улуттагылар­дын өкүлдөрү: **И.Фа­тья­нов, К.Абрамов, Л.Авер­буг, Ман­ки­­ров, Зубов** бо­луш­кан. Булар Кыргызстандын Конститу­ция­сын даярдоо боюн­ча комис­сия­нын курамы­на Орто Азия бюро­сунун таж­рый­балуу пар­тия­лык-мамле­кет­тик кызматкерлери катары РСФСРдин жа­на СССРдин, ВКП (б), Бүткүл­ Рос­сия­­­лык Борбордук Аткаруу Комитетинин ата­йын жөнө­түл­гөн адис­тери эле. Экин­­чи жагынан, мындай кадам борбордук бий­ликтер тарабынан кыргыз эли­нин мам­ле­кеттүүлүк жолундагы алгачкы жылдары адис­тер масе­лесин чечүү­нүн ишеним­дүү жолу катары каралганы талаш­сыз. Биздин өлкөгө кел­генден кийин, бул адам­дар “борбордун” көрсөт-мөсү боюн­ча тигил же бул мам­ле­кеттик органдардын ишмер­дигин көзөмөлгө алып, көп учурда аларды жетектеп келиш­кен. Албетте, алар өз ишмердүүлү­гүн­дө Москванын, “бор­бордук” бийликтердин кызыкчылы­гын кор­гоп, алар­дын саясатын жүргүзүп келишкени да талашсыз. Ошондуктан алар Кыр­гыз АССРинин биринчи Конс­­титуциясынын дол­боо­рун иштеп чыгууда сыртта калган эмес, конститу­ция­лык комиссиянын мүчөлөрү катары өз вазыйпа­ла­рын атка­рышканы да талашсыз көрүнүш. Белгилей кетчү жагдай, дал ошол рес­пуб­­ликабыздын өнүгүү жолунда “борбордун” жөнөткөн өкүлдөрүнүн айрым­дары өздөрүнүн өзгөчө салым­дарын кошушуту. Ошол учурда мамлеке­ти­биз өтө муктаж бо­луп тур­ган улуттук адистерди, мамлекеттик, партиялык ишмерлерди тарбия­лап өс­тү­­рүү­гө өз салымдарын кошушту. Ал учурдагы конституция­лык ко­мис­сияга кир­ген мүчөлөрдүн баары ошол кездеги област­тык, автоно­миялык, респуб­ли­ка­лык атка­руу комитетинин, об­ласттык партия­лык уюмдун, ар түр­дүү элдик комис­са­риат­тар­дын жетек­чилери болушкан. Демек, булар биринчи конститу­циялык ко­мис­сия­нын курамына саясий мак­сатта киргизил­гени байкалып турат.

Тарыхый, саясий, укутук адабияттарда биринчи Конституциянын биринчи долбоорунун кабыл алынбай ка­лы­шынын эң негизги себеби катары: ***Баш мыйзамдын беренелеринин азды­гы, бол­гону 5 бөлүк, 12 бап, 60 беренеден тургандыгы, беренелерде негизги максат­тар­дын, милдеттердин жана жоболордун начар, жеткиликтүү эмес чагыл­дырылганы, саясий, укуктук деңгээлинин талапка жооп бер­бе­ген­диги*** деген шылтоо айтылган.

Чындыгында биринчи долбоордо **Ж.Абдрахманов** сыяктуу чыгаандар **“Кыр­гыз АССРи улуттук мамлекет боло алабы?”** - деген негизги маселеге **“ооба”** деген жооптуу берүү менен **“борбордун” – Москванын, автоно­мия­луу респуб­ликалар улуттук мамлекет боло албайт**” деген пики­рине кара­ма-каршы болуп, ошол себептүү ал долбоор кабыл алынбай калган.

Буга дагы бир мисал, дал ошол **“автономиялуу республика улуттук мам­ле­кет боло алат”** деген позициясы, кийнчерээк 1938-жылдын 4-ноябрын­да­гы СССР Жогорку Сотунун чечиминде, ачык эле ошол биринчи Конститу­ция­ны кабыл алуудагы талаш-тартышты эске салып, көптөгөн күнөөлөрдүн олутуусу катары **“...Ж.Абдрахманов Кыргызстанды СССР­ден ажыратуу­ну, буржуазиялык улутчулдук мамлекет түзүүнү максат кылган...”** деген доомат коюлуп, ашкере күнөөлөнгөн.

1926-жылы даярдалган Кыргыз АССРинин Конституциясынын биринчи дол­боорунун 1-бапынын 1-беренесинде ***“Кирг. АССР... на основа­нии п.2 Конституции РСФСР, входить как национальная Советская Респуб­лика в состав РСФСР на федеративных началах***” *[11]* деп көрсөтүлгөн *(Конституциянын долбоору орус тилинде даярдалгандыктан, кыргыз тил­деги долбоору табылган жок, шилтемелер оргиналддагы орус тилинде бе­рил­ди – автор).*

1927-жылкы экинчи долбоордо кыйла өзгөртүлүп 1-баптын 2-беренесин­де ***“Кирг. АССР является автономной республикой – государством рабо­чих и крестьян, и входить на началах Федерации в РСФСР, а через по­сред­ством ее в Союз ССР”***. *[12]*  Байкасаңыз **“национальной”** республикой де­ген кошулган эмес.

1928-жылкы үчүнчү долбоордун биринчи бөлүмүнүн 2-беренесине **“Кирг. АССР является национальной автономной Республикой...”** деген жобо кайра пайда болуп калган.*[13]*

Ошентсе да акыркы, 1929-жылы кабыл алынган Кыргыз АССРинин Конс­ти­ту­циясынын 4-долбоорунда аталаган бере­­неден кайрадан **“является ... авто­номной республикой...”** деп, негизги болгон **“национальной**...**”** деген термин алынып салынган.*[14]* Булардын баа­ры, жогоруда айтылгандай **Кыр­гыз АССРи улуттук мамлекет боло ала­бы же жокбу**? - деген маселенин айланасындагы, катуу, келишпес талаш­тардын күбөсү.

Негизи тарых барактары тастыктагандай **Жусуп Абдрахманов** кыргыз элин автономиялуу республика эмес, башка республикалар менен тең ата боло алган союздук рсепублика болушуна башынан эле бүт дараметин, ара­кетин, аброюн жана иш аракетин жумшаган улут лидерлеринин бири болго­нун баса белгилейбиз. Муну анын бүт иш аракеттери да тастыктап турат.

Алгачкы долбоордо Кыргыз АССРинин Кеңештеринин сьездине жана Кыр­гыз АССРинин БАК баардык мамлекеттик маанилүү саясий, эконо­ми­калык, чарбалык, чек ара, аймактык бөлүш­түрүү, мыйзам актыларын кир­гизүү, рес­пуб­ликалык бюджет­ти бекитүү ж.б. маселелерди чечүү укуктары 1926-жыл­кы долбоордун 3-бапынын 23-беренесинин 2-3-бөлүктөрүндө ай­тыл­ган.*[15]* Акыркы долбоордо булардын баары Бүткүл Россиялык Борбордук аткаруу Комитетинин уруксаты жана бекитүүсү менен ишке ашат деп жазыл­ган.*[16]* Демек бул жоболор дагы Кыргыз АССРинин улуттук автономия катары укук­та­рынын чектелүүсүнө шарт түзгөнүн көрсөтөт.

Кыргыз АССРинин 1926-жылы даярдалган биринчи долбоорунун 1-бөлү­мүнүн 16-беренесинде **“Официальными язы­ками Кирг. АССР приз­нают­ся киргизский и русский...”***[17]* деп сунушталган. Ал эми акыркы 4-дол­боордун 19-беренесинде **“...Государственными языками в Кирг. АССР приз­наются киргизский и русский...”** *[18]* деп берилген. Бул жагдай улут­тук республиканын мамлекеттик тили тууралуу маселенин талаш-тартыш ме­нен кабыл алынганынан кабар берет. Дагы бир жагы “Кыргыз АССРи улут маселеси боюнча жалпы дирек­тива­ларды, жоболорду өз Кеңештеринин ку­рул­тайында кабыл ала алат” деген берене да борборду канааттандырган эмес. Анткени ал кезде мындай маселе бир гана борбордун укугу болуп эсептелип, башка автономиялардын мындай аракеттери мыйзам бузуу, **улуттук автоно­мия­нын укугун мый­зам­сыз ке­ңей­түү­гө аракет** катары каралган. Бул дагы биринчи долбоордун өтпөй калышына себеп болгон.

Таң калыштуусу, Ж.Абдрахманов өзүнүн декларациялык, конституциялык, ж.б. комиссия­лар­дагы мыйзамдык, актылык иш­мердүүлүгү тууралуу, өз күн­дө­лүгүндө бир да жолу эскерген эмес. Эмне үчүн анткени бизге белгисиз. Мен күндөлүктү баштан аяк дагы бир жолу карап чыгып, бирок Конституция тууралуу баян­да­ган же эскерген жерин таба албадым.*[19]* Бул дагы бир факт.

Алдын ала баса белгилей кетели, ата­йын укуктук билимдери болбосо да дал ошолор элибиздин, кыр­гыз мам­лекетинин келечегин ойлоп, улуттук мам­ле­­кет­тин уңгусун түптөп, анын негизи болгон биринчи Конституцияны кыйын­­чылыктар ме­нен иштеп чыгып, бир катар талкууларды уюштурушуп, кайра-кайра оңдоо, тү­зө­түүлөрдү киргизишкен. Дал ушул адамдар, кыргыз элинин 20-30-жылдардагы чы­гаан уулдары, кыргыз улуттук мамлекетинин негиздөө­чү­лөрү, көрүнүк­түү сая­сий, партиялык, мамлекеттик ишмерлери, ошол кай­чы­лаш, кыйын-кезең жылдар­да РСФСРдин Конституциясынын неги­зинде иштелип чыкккан Кыргыз АССРи­нин биринчи Конституциясынын долбоо­рун даярдашып, калың элдин катмарына жеткиликтүү түшүндүрүшүп, алар­дын назарына коюшкан.

Дагы бир баса белгилей кетчү жагдай, курамы 3 жолу толукталып, түзүл­гөн Кыргыз АССРи­нин конституциялык комиссиясы кайра-кайра иштеп, оңдоп, толук­тап, өзгөртүп ал­гач­кы Баш мыйзамыбыздын 1-2-3-4-долбоор­ло­рун даярда­шып, акыры 1929-жылы апрелде кабыл алынган Кыргызстандын биринчи Конституциясынын түзүүчүлөрү катары тарыхта калышты.

**“Кыргыз Автономиялык Советтик Социалисттик Республикасынын Конституциясынын” биринчи төрт долбоорунун мазмуну:***[20]*


|  |  |  |  |  |
| --- | --- | --- | --- | --- |
| **№**  **№** | **Конституциянын1926–жылдагы долбоору** | **Конституцияныны 1927-жылдагы долбоору** | **Конституциянын1928-жылдагы долбоору** | **Конституциянын 1929-жылдагы акыркы долбоору** |
| ***Бөлүктөр*** | **5** | ***7*** | **7** | **7** |
| ***Баптар*** | **12** | ***16*** | **16** | ***16*** |
| ***Беренелер*** | **60** | ***103*** | **118** | ***97*** |
| ***Бөлүктөр\_дүн аталы­шы,***  ***Баптар­дын, бере­не­лердин саны .*** | **1. Жалпы жоболор** – бир бап 17 берене;  **2.Кеңеш бий­лиги­нин түзүлүшү жөнүн­­дө** – 4 бап 33 берене; **3.Шайлоо укугу** – 3 бап 4 берене;  **4. Кыргыз АССРи­нин бюджеттик уку­гу** – 1 бап 3 берене;  **5.Кыргыз АССРи­нин герби жана туусу жөнүндө** – 2 бап 3 берене | **1.Жалпы жоболор**– бир бап 21 берене;   1. **Кеңеш бийлигинин түзүлүшү жөнүндө** – 5 бап 23 берене; 2. **Жергиликтүү бий­лик жөнүндө -** 4 бап, 16 берене; 3. **Кыргыз АССРи­нин бюджеттик укугу** – 1 бап 10 берене; 4. **Кыргыз АССРинин РСФСР жана СССР­дин мыйзам жана башкаруу чөй­рө­сүндөгү кызмат­таш­тыгы жөнүндө** - бир бап, 17 берене; 5. **Шайлоо укугу** – 3 бап 9 берене; 6. **Кыргыз АССРи­нин герби, туусу жана Өкмөтүнүн жайгашкан орду жөнүндө** – 1 бап 4 берене*.* | ***1.* Жалпы жобо­лор** - бир бап 21 берене;   1. **Кыргыз АССРи­­нин РСФСР жана СССРдин мыйзам жа­­на башкаруу чөй­рө­­сүндөгү кызмат­таш­­ты­гы жөнүндө** - бир бап, 21 берене;   **3.Кыргыз АССРи­нин бюджеттик уку­гу** – 1 бап 18 берене;  **4.Кеңеш бийли­ги­нин түзүлүшү жөнүн­­­­ дө** – 5 бап 29 бе­ре­не;  **5. Жергиликтүү бий­лик жөнүндө -** 4 бап, 16 берене;   1. **Шайлоо укугу** – 3 бап 9 берене; 2. **Кыргыз АССРи­нин герби, туусу жа­ ­на Өкмөтүнүн жай- гашкан орду жө­нүн­­ дө** – 1 бап 4 берене. | 1. **Жалпы жоболор** - бир бап 21 берене; 2. **Кеңеш бийлигинин түзүлүшү жөнүндө** – 5 бап 24 берене; 3. **Жергиликтүү бий­лик жөнүндө -** 4 бап, 16 берене; 4. **Кыргыз АССРи­нин бюджеттик укугу** – 1 бап 5 берене; 5. **Кыргыз АССРи­нин РСФСР жана СССРдин мыйзам жана башкаруу чөй­рө­сүндөгү кызмат­таш­тыгы жөнүндө** - бир бап, 18 берене; 6. **Шайлоо укугу** – 3 бап 9 берене; 7. **Кыргыз АССРи­нин герби, туусу жана Өкмөтүнүн жайгаш­кан орду жө­нүн­дө** – 1 бап 4 берене. |

Дал ушул биздин биринчи Баш мыйзамыбыздын 4 башка долбооруна ошол кездин улут лидерлеринин бири, мыкты адиси, саясий, экономикалык иш­ме­ри Ж.Абдрах­ма­нов­дун түздөн-түз тиешеси бар экендиги, ал биринчи Консти­туциянын авторлорунун бири болгону талашсыз эңкенин баса белгилейбиз.

Айрыкча улуттук мамлекеттүүлүк маселеси, автономдук республиканын саясий, экономикалык укутары тууралуу көптөгөн талаш тартыш маселелер­ди чечүүдө Ж.Абдрахмановдун ролу, орду зор болгону талашсыз.

Дал ошол курултайда Баш мыйзам кабыл алынып, ага удаа эле ошол би­рин­чи Конституциянын 94-96-бере­нелерине ылайык Кыр­­­­гыз АССРинин мам­­­ле­­кеттик сим­­волдору **герб** жана **туу** беки­тил­ген. Кыргыз АССРинин гер­би­нин сүрөтүн биз азы­рынча таба албадык, тилекке каршы анын сүрөтү сак­тал­бай калыптыр. Бирок биринчи Конституциянын 95-беренесинде Кыргыз АССРинин гер­би туура­луу төмөн­күлөр айтылган: **“Кыргыз АССРинин гер­би кы­зыл түс­түн алкагын­да­гы алтын түс­түү күндүн нуру, кайчы­лаш­кан орок жана балка, кармагычта­ры төмөн жа­гында жайгашты­рылган, дан эгиндердин башы менен чырмал­ган, кыр­гыз жана орус тилин­деги а) Кыргыз Автономиялуу ССР жана б) Бүткүл дүй­нө­нүн про­­ле­тариаттары бириккиле”** деген жазуу камтылган деп айты­лат. *[21]*

Кыргыз АССРинин биринчи Коснтитуциясынын 96-беренесине шайкеш биз­­дин республиканын биринчи туусу сиздердин назарыңыздарга сунуш­талат.*[22]*



Ошентип, Кыргызстандын биринчи конституциялык комиссиясы көптөгөн кыйын­­чылыктар, тоскоолдуктар, талаш-тартыштар менен даярдап, калктын наза­рына койгон Кыргыз АССРинин алгачкы Конституциясы 1929-жылдын 30-ап­ре­линде кабыл алынган. РСФСРдин Конституциясынын негизинде тү­зү­­лүп, кабыл алынган Баш мыйзам, кыргыз улуттук мамлекетинин өткөөл мезгилдеги – фео­да­лизмден социализмге өтүүсүн камсыз кылган. Ошол Баш мыйзам аркылуу РСФСР­­дин курамындагы кыргыз элинин мамлекеттүү­лүгү­нүн укуктук негиздери аныкталган. Аталган Баш мыйзам пролетариаттын дик­та­турасына таянып, социа­лизмдин негизин куруу шартына ылайыкташ­ты­рылган.

Кыргыз АССРинин биринчи Конституциясына ылайык, союздук автоно­мия­лык рес­публика катары кыргыз эли мамлекеттик эгемендүүлүккө толук ээ бол­гон эмес, бирок айрым өз алдынча башкаруу укугунан пайдаланган. Кыр­гыз АССРи Конс­ти­ту­циясына ылайык, өзүнүн мамлекеттик жогорку бий­ли­ги, башкаруусу, мыйзам ак­ты­лары, жарандыгы, аймактары, мамлекеттик бюд­же­ти жана сот органдары бол­гон. Булардын баардыгы Кыргыз АССРи­ниин Баш мыйзамынын өзгөчөлөнгөн артык­чылыктары менен шартталган. Кандай болсо да ал Кыргыз АССРинин биринчи Конституциясы болгон.

Негизинен кыргыз эли үчүн мамлекеттүүлүктүн автономиялык республи­калык формасы маанилүү роль ойногон. Кыргыз мамлекети өнүгүүнүн жаңы, ыкчам жолуна түш­көн. Демек дал ошол Кыргыз АССРИнин биринчи Консти­ту­­циясы, анын алкагындагы өлкөбүздүн өнүгүүсү, кийинки кадамдарга ба­руу­­га, тагыраагы автономиялык республикадан союздук республика болуп кайра түзүлүүгө баардык шарттарды түзгөн.

Дал ошол ири саясий, укуктук, экономикалык, маданий жана тарыхый өзгөрүүлөргө түздөн-түз тиешеси бар, Кыргыз АССРинин биринчи Конс­титу­циясынын авторлорунун, түзүүчүлөрүнүн бири, көрүнүктүү мамлекет­тик, саясий ишмер, ошол кездеги жаш энтузиаст, энергиялуу, зор улуттук амбициясы бар, кыргыз элинин чы­гаан уулдарынын бири, 26 жашында рес­пуб­ликанын Өкмөтүн – Эл Комис­сар­лар кеңешин жетек­теген Жусуп Абдрах­манов болгону талашсыз.

Тегин жерден, Кыргыз Республикасынын Президенти С.Н.Садывровдун алгачкы жарлыктарынын бири Кеңеш доорун­дагы кыргыз мамлекетинин пайдубалын түптөгөн, негиздеген улут лидери Жусуп Абдрахмановдун 120 жылдыгын кеңири белгилөөгө ба­гыт­­талган. Демек, биздин милдет Жусуп Абдрахмановду ХХ кылымдын 20-30-жылдар­дын башындагы чыны­гы улут­тук лидер катары анын өмүр тар­жы­малын, иш­мердүүлүгүн, кыргыз мамлеке­ти­нин саясий, социалдык, эконо­ми­калык, мада­ний өсүп-өнүгүүсүнө кошкон зор салымын эл, жаштар арасы­нда, ММК ар­кыл­уу кеңири даңазалоо. 20-30-жылдардын ба­шындагы чыны­гы улуттук лидер Ж.Абдрахманов тууралуу кеңири иш чараларды баардык окуу жайлар­да, жергиликтүү башкаруу орган­дарында, коомчулукта кеңири масштабда уюш­ту­руу негизги милдеттерден экенин баса белгилейбиз.

**Колдонулган булактар жана адабияттар:**

1. *Абытов Б.К. Первая Конституция Кыргыз­стана//Вестник КГЮА. Спец­выпуск. -Бишкек,2006. –С.28-34; Абытов Б.К., Акбарали кызы Токто­бүбү. Как подгатавливалась первая Конституция Кыргызстана// Наука. Но­вые технологии и инновации Кыргызстана. №12. –Бишкек, 2018. -С. 86-90; Абытов Б.К., Акбарали кызы Токтобүбү. Основные этапы форми­рова­ния го­су­дарственности кыргы­зов и конститу­ционного разви­тия Кыргызстана// Вестник Бурятского государственного уни­верситета. Вып. 1., -Улан-Уде, 2019. –С.38-49; Акбарали кызы Токтобүбү. Первая комиссия по выработке Конституции Кыргызской АССР// История и современное мировоззрение. Т.2, №2. –Москва, 2020. –С.55-61*

*Абытов Б.К. Первая Конституция ... –С.28-34.*

ЦГА КР. –Ф.21. -Оп.18. –Д.17. –Л.18.

*КР БМА. -Ф. 21. Оп. 18. Д.17. –Л. 115; Ошол эле жерде. –Л. 82.*

1. *Тургунбеков Р.Т. Конституционный строй Кыргызской Республики. Издание второе пере­ра­ботанное и допол­нен­ное. –Бишкек, 1996. –С.52*

*Кыргызская государственность в ХХ веке (документы, история, ком­мен­тарии). Учебное пособие. –Б., 2003. –С.223-225.*

*КР БМА. -Ф. 21. Оп. 18. Д.17. –Л. 1-83, 82-85, 115.*

*КР БМА. -Ф. 21. Оп. 18. Д.17. –Л. 115.*

*КР БМА. -Ф. 21. Оп. 18. Д.17. –Л. 68-70; Там же. –Оп.3 Д.141. –Л.50-52, 72-73.*

*КР БМА. -Ф. 21. Оп. 18. Д.17. –Л.82-85, 115.*

*КР БМА. -Ф. 21. Оп. 18. Д.17. –Л. 33.*

*КР БМА. -Ф. 21. Оп. 3. Д.141. –Л.54.*

*КР БМА. -Ф. 21. Оп. 3. Д.141. –Л.27.*

*КР БМА. -Ф. 21.Оп. 3. Д.141. –Л.75.*

*КР БМА. -Ф. 21. Оп.3. Д. 141.–Л.4-5.*

*КР БМА. -Ф. 21. Оп.3. Д. 141.–Л.77.*

*КР БМА. -Ф. 21. Оп. 18. Д.17. –Л.3.*

*КР БМА. -Ф. 21. Оп. 18. Д.17. –Л. 76.*

Жусуп Абдрахманов 1916. Күндөлүктөр. Сталинге каттар. –Б.,2016.

*КР БМА. -Ф. 21. Оп.18. Д.17. –Л.33-71; -Оп.3. Д.141. –Л.27-53; 54-84.*

*КР БМА –Ф. 21. -Оп. 3. -Д.141. –83-84-б.*

*КР БМА –Ф. 21. -Оп. 3. -Д.141. –84-б.*

*Сүрөттөр электрондук сайттардан алынды.*



